*Az őrök azt válaszolták: „Még soha senki nem beszélt úgy, mint ez az ember!”*  (Jn 7,46)

Az őrök hallották Jézust beszélni. Lehet, sok mindent nem értettek belőle, talán sok minden ismeretlen is volt a beszédben, de egyvalamit pontosan felismertek: így még nem beszélt senki!

Miben gyökerezett ez a felismerés? Jézus úgy tanított, hogy kapcsolata volt a mennyei Atyával, nem pusztán ismerete.

Ma is különbség van az ismeret általi és a személyes kapcsolaton alapuló beszédben. Az ismeret lehet korrekt, pontos. De ettől még hideg marad. A személyes kapcsolathoz már kétoldalú érzelmek kötődhetnek. Jézus beszédében biztosan érződött a mély szeretete, tisztelete a mennyei Atya iránt és megmentő szeretete az emberek iránt. Ez hatotta át szavait. Ma is így beszél mindenkihez! *Vadon Gyula*